Вина Кхазакхстанехь нохчий арабахарх сацам дӀабаьккхинчул тӀаьхьа масех де даьлча. Схьавалар гендарганойн тайпанах ду. КӀант вина дукха хан ялале доьзал цӀабирзира Нохчийчу. Ишкол чекхъяьккхинчул тӀаьхьа эскаре кхайкхира, цул тӀаьхьа чекхъяьккхира транспортан милицин ишкол Могилёвхь (хӀинца Могилевн Белорусь Республикин Чоьхьарчу гӀуллакхийн министраллин институт). 1984 шарахь милицехь болх бан волавелира. Чекхъяьккхира милицин лакхара ишкол Дон-тӀера-Ростовхь, тӀаккха дарж делира Нохчийчоьн транспортан де́къан хьаькаман гӀовс. Хьалхара нохчийн тӀамехь дӀакхийтира федералан эскарех, НРИ тӀемлой тӀелетачу хенахь Соьлжа-ГӀала ларъярна совгӀат дина Стогаллин орденца. 2003 шеран апрелехь республикин президента Кадыров Ахьмад-Хьаьжас хӀоттийна чоьхьарчу гӀуллакхийн министран дарже. 2003 шеран 10 ноябрехь Кадыров Ахьмад-Хьаьжас дӀаделира цунна инарла-майоран утаркхаш.